Source: https://legestart.ro/legislatie-hotararea-csm-nr-7152013-pentru-modificarea-si-completarea-regulamentului-privind-concursul-de-admitere-si-examenul-de-absolvire-a-inm-ului/
Timestamp: 2018-02-17 23:35:29+00:00

Document:
Legislaţie: Hotărârea CSM nr. 715/2013 pentru modificarea şi completarea Regulamentului privind concursul de admitere şi examenul de absolvire a INM-ului |
Acasa ⁄ Legislaţie ⁄ Legislaţie curentă ⁄ Legislaţie: Hotărârea CSM nr. 715/2013 pentru modificarea şi completarea Regulamentului privind concursul de admitere şi examenul de absolvire a INM-ului
Legislaţie: Hotărârea CSM nr. 715/2013 pentru modificarea şi completarea Regulamentului privind concursul de admitere şi examenul de absolvire a INM-ului
Iul 20, 2013 Postat de Lege5 in Legislaţie curentă	Etichete concurs admitere, csm, examen absolvire, Hotararea 715/2013, modificare, regulament	Comentarii 0
Hotărârea CSM nr. 715/2013 pentru modificarea şi completarea Regulamentului privind concursul de admitere şi examenul de absolvire a Institutului Naţional al Magistraturii, aprobat prin Hotărârea Plenului Consiliului Superior al Magistraturii nr. 439/2006, publicată în Monitorul Oficial, Partea I, nr. 431 din 16.07.2013 (M.Of. nr. 431/2013).
1. După articolul 309 se introduce un nou articol, articolul 3010, cu următorul cuprins:
“Art. 3010. – (1) Anterior numirii lor ca judecători sau procurori stagiari, absolvenţii Institutului Naţional al Magistraturii sunt verificaţi sub aspectul îndeplinirii cerinţei de avea o bună reputaţie, în conformitate cu art. 12 din Legea nr. 303/2004, republicată, cu modificările şi completările ulterioare.
(5) Rezultatele verificărilor prevăzute la alin. (4) se consemnează în cuprinsul unui raport unic cu privire la toţi absolvenţii, în care se prezintă distinct situaţia acelor candidaţi despre care se conturează indicii că nu s-ar bucura de o bună reputaţie. Pe baza acestui raport, Plenul Consiliului Superior al Magistraturii hotărăşte cu privire la îndeplinirea cerinţei privind buna reputaţie. Prevederile art. 271 alin. (1) se aplică în mod corespunzător.
(7) Pentru stabilirea cerinţei bunei reputaţii sunt analizate faptele pentru care absolvenţilor li s-au aplicat sancţiuni contravenţionale, amenzi administrative, inclusiv cele aplicate conform art. 91 raportat la art. 181 din Codul penal, sancţiuni disciplinare pe durata urmării cursurilor în cadrul Institutului Naţional al Magistraturii, faptele pentru care acestora li s-au aplicat sancţiuni de drept penal, precum şi faptele pentru care candidaţii au fost eliminaţi din concursurile de admitere în magistratură organizate de Consiliul Superior al Magistraturii pe parcursul celor 2 ani de formare în cadrul Institutului Naţional al Magistraturii.
(8) La verificarea cerinţei bunei reputaţii sunt avute în vedere următoarele criterii: tipul şi împrejurările de săvârşire a faptei, forma de vinovăţie, tipul de sancţiune aplicată, conduita adoptată în timpul cercetării disciplinare sau al procesului judiciar, impactul asupra opiniei publice generat de fapta persoanei în cauză, precum şi perioada de timp care a trecut de la aplicarea sancţiunii disciplinare, contravenţionale, administrative sau de la rămânerea definitivă a condamnării.
(9) Absolvenţii Institutului Naţional al Magistraturii care nu au fost numiţi judecători sau procurori stagiari pentru neîndeplinirea cerinţei de bună reputaţie sunt obligaţi să restituie bursa de auditor de justiţie şi cheltuielile de şcolarizare.“
Hotărârea nr. 715/2013 poate fi consultată integral pe Lege5.ro – noul serviciu online de documentare legislativă realizat de Indaco Systems.
Precedentul Scăderea valorii facturii la curent va ajunge la 7-8% până la finele anului
Urmatorul Zilele acestea sunt disponibile peste 10.000 de locuri de muncă vacante, la nivel naţional

References: CSM 
 CSM 
 CSM 
 CSM 
 articolul 309
 articolul 3010